Claus Schenk Graf von Stauffenberg

**Claus Schenk Graf von Stauffenberg** mid vollem Nååme **Claus Philipp Maria Schenk Graf von Stauffenberg** (*15. November 1907 in Jettingen, Keenigraisch Baiern, † 20.Juli 1944 in Berlin) iss en daitsche Offizier unn Widaschdandskämpfa gege de Nadsionalsozialismus gwessd. Er hot des misslungene Addedad vum 20. Juli 1944 ausgefihrd.

## Werdegång
Claus Graf Schenk von Stauffenberg iss im Schloss Jettingen in Schwabe, Baiern gebore worre unn hot sai Kinndhaid in Schduggad unn uffm Schloss Lautlingen verbråchd. Sain Abidur hot er am 5.März 1926 am Eberhard-Ludwigs-Gymnasium gemachd unn iss dånåch in die Raischswehr aigedrede, wo er als Fahnejunger im Raiderregmimend 17 gediend hot. 1927 iss er an die Infandrieschul in Dresde kumme, wo er zum Fähnrich beförderd worre isch, 1928 an die Kavallrieschul in Hannover. Am 1. Mai 1933 iss er zum Owwerlaidnand beförderd worre. Am 26. Sebdember hot er Nina Freiïn von Lerchenfeld gehaiad.

## Aischdellung zum Nadsionalsodzialismus unn Nazi-Regime
Gege End vun de Waimarer Rebublig hot Stauffenberg ä ablehnendi Haldung gege de Nadsionalsozialismus khad, nur die Idee vum Fihrerdum unn de Volgsgmainschafd war mid sainer deggungsglaisch. Dåher hot er sisch bai de Raischspräsidendewåål gege Hindenburg augeschbroche unn hot die Ernennung vun Adolf Hitler zum Raischskånzler begrießd. De 2. Weldkriech hot er als Erlesung empfunde, do mer jo polnische Zåangsarwaida hot aisedze gekonnd. Stauffenberg hot im 2.Weltkriech sai reschdi Hand, zwee Finga vun de linge Hand unn en Aag verlore. Deswege hot er sisch vun Hitler abgekehrd unn wolld vun jedza õõ die Juddeverfolgunge unn de Kriech beende.

## Operation Walküre
Zamme midd General Friedrich Olbricht, Oberst Albrecht Ritter Mertz von Quirnheim und Henning von Tresckow hot Stauffenberg de Oberadsionsblåån Walküre ausgearwaided, der urschbringlisch en Blåån vun de daitsche Wehrmachd zur Unnerdriggung vun Uffschdänd gwessd iss, awwa zum Schdaadsschdraischblåån umgewandeld worre isch. Stauffenberg iss zum Stabschef des Allgemeinen Heeresamtes im Berliner Bendlerblock ernånnd worrn, sodass er Zugång zu de Fihrerhaubdkwardiere khad hot. Nochm Blåån hot Stauffenberg die Uffgab khad, ä Addedad am Hitler auszufihre unn de Schdaadsschdraisch zu laide. Dem aigendlisch Addedad sinn zwee Addedadsveasuche vorausgegånge, die awwa baide verschowwe worre sinn, wail doo Heinrich Himmler unn Hermann Göring gfehld henn.

Am 20. Juli 1944 iss de Zaidbungd ginsdisch gwessd unn Stauffenberg hot sischs nimmi erlauwe gekännd, des Addedad zu verschiewe. Hitler hot sisch in de Wolfsschanz oigfunne, awwa die Beschbreschung iss vorverlechd worre, sodass Stauffenberg nur zwee vun drai Schbrängssädz scharf mache gekonnd hot. Außadem is in sainäre Abweesnhaid die Tasch mide Bombe hinnan Disch gschdälld worrn. So henn die Schbrengladunge dorschd de massive Holzdisch nedd die gewinschde Wirgung erziele könne. Hitler hot midd laischde Vealedzunge iwwerlebd.

Stauffenberg sinn zur Zaid vun de Eggsblosion schun waid weg gewessd unn henn gedachd, Hitler sai schun dod. Die Midverschwerer sollde nun de Schdaadsschdraisch ausfihre, henn sisch awwa gewaigad, wail se nedd glaawe wollde, dass Hitler dod iss. Gege 22.30 sinn Stauffenberg unn sai Midverscchwerer verhafded unn schbäda erschosse worre. Die Laische sinn zunächsd vergraawe worre, schbäda awwa widda ausgegraawe unn verbrånnd worre. Die Asch iss verschdraid worre.

Stauffenberg iss Posthum geehrd worre. So sinn Gedengtafle uffgeschdelld worre.

## Kwällä
*Stauffenberg-Biografie